stanford-oval/wikipedia huggingface dataset:
מאיה
תרבות > ארכיטקטורה

מרבית המקדשים של בני המאיה נבנו במעלה פירמידות אבן המורכבות ממדרגות רבות. המקדש עמד על במה מרובעת. הייתה בו כרבולת אבן, שעוטרה במוטיבים דתיים.
סוג מבנה נוסף שבנו אנשי המאיה היו ארמונות, שנבנו על מישורי אדמה גבוהים והיה בהם מספר עצום של חדרים. החדרים לרוב עמדו בשני טורים, כאשר לכל חדר ישנו חדר מולו. בארמונות היו לרוב יותר מקומה אחת. במספר אתרים של שבטי המאיה כל פעם הקומות קטנות יחסית לקומות שמתחתן. כך הארמון נראה כמו פירמידה.
בני המאיה בנו מצפי כוכבים ולוחות למדידת זמן שהיו מגדלים בעלי חתך עגול או ריבועי (ראה פירוט על מצפי הכוכבים בפרק אסטרונומיה).
היו לבני המאיה גם מגרשים למשחק הכדור שלהם שנקרא pitz ובאצטקית (שפת נהואטל): טלאצ'טלי. המגרש היה בשטח פתוח, ונתחם משני צדדיו בגדות אבן. הזירה הייתה בצורת H פחוסה.
תרבות > ילדים ותפקידם

תפקיד הילדים אצל בני המאיה היה קודם כל לעזור לזקנים. בנוסף, היה מוטל עליהם לעזור בבית: לבנות מטלות משק הבית ולבנים לעזור לאביהם בחקלאות. לילדים הונחלו ערכים של מוסר עבודה, עזרה בקהילה, כיבוד המשפחה, עצמאות, ביטחון עצמי וקבלת החלטות. לילדים שיישמו את הערכים ציפה גמול ולאלו שלא עונש, לא ברור אם גופני או לא. בגיל 15 הם כבר היו אמורים להיות עצמאים.
למען שיפור מאפייניהם הגופניים של הילדים השתמשו בטכניקות שונות. בכל יום נקבע שם אחר שהילדים בני המאיה שנולדו באותו יום נקראו על פיו. בשבטי המאיה היה טקס התבגרות בגיל מסוים והיה בו מופע חשוב שלאחריו היה משתה גדול עבור כל המשתתפים. לאחר הטקס היה הילד כשיר לנישואים.
תרבות > השוקולד

הידע בתחום השוקולד עבר מדור לדור בעל פה, על ידי אבנים, כלי חרס, מסמכים ועוד. המידע שהועבר עסק בהשבחת הקקאו ובשימוש בו בחיי היום-יום ובטקסים. אנשי המאיה האמינו שהשוקולד התגלה על ידי אלי ההר. הם גם האמינו באל קקאו והיה להם טקס מיוחד בשבילו שכלל הקרבת בעלי חיים, קקאו, נוצות, קטורת וחילופי מתנות.
נמצא כי בני המאיה יצרו תערובות של שוקולד עם חומרים שונים, כמו תירס, צ'ילי, וניל, חמאת בוטנים, פרחים שונים ודייסת תירס. תערובות אלו שימשו לצרכים בריאותיים ולצורכי הנאה. אנשי המאיה נהגו להקציף את השוקו החם ושתו אותו. לקצף של המשקה היה תפקיד חשוב ברפואת המאיה.
לשוקולד הייתה חשיבות כלכלית בקרב בני המאיה: בארבעה פולי קקאו ניתן היה לקנות דלעת, ב-100 פולי קקאו ניתן היה לקנות ארנבת או תרנגול הודו וב-1,000 ניתן היה לקנות עבד.
הספרדים שכבשו את אזורי המאיה לא אהבו את השוקולד בהתחלה, אך עם הזמן אימצו אותו והפיצו אותו באירופה.
אסטרונומיה ולוח השנה

האסטרונומיה הייתה מפותחת מאוד בקרב בני המאיה. משכו הממוצע של סיבוב כדור הארץ סביב השמש, המכונה באסטרונומיה "שנה טרופית", הוא 365.242189 ימים, או 365 ימים, 5 שעות, 48 דקות ו-46 שניות בקירוב. בלוח השנה של המאיה אורך השנה הוא 365.2420. בלוח היוליאני שהיה מקובל באותו זמן באירופה, אורך השנה הוא 365.25 ימים, והיה הרבה פחות מדויק היות שבכל 128 שנה נוצרה סטייה של יום אחד. סטייה של יום אחד מתרחשת בלוח השנה של המאיה רק כל 5,291 שנים. לוח השנה של המאיה מדויק יותר אפילו מלוח השנה הגרגוריאני הנהוג כיום בעולם, והוא בן 365.2425 ימים. סטייה של יום אחד מתרחשת בלוח השנה הגרגוריאני כל 3,215 שנים.
לשבטי המאיה היו מצפי כוכבים ולוחות למדידת זמן. לעיתים הוקמה פירמידה שלמה או בניין נישא אחר כדי לשמש כלוח זמן. בקופאן, לדוגמה, הוקמה סדרה של בניינים, במרחק 12 ק"מ זה מזה, כלוח חקלאי. כאשר ראו, למשל, מבניין מספר 10 את השמש שוקעת בבניין 12, ידעו שהגיע הזמן לתחילת זריעת התירס. עוד דוגמה היא שכאשר הגיעה קרן השמש למצפה תת-קרקעי, ידעו שזהו היום הקצר או הארוך ביותר בשנה.
באחד מכתבי המאיה מציינים ליקויי חמה וירח עתידיים. הם רשמו במדויק 69 ליקויים, מתוכם רק 18 מעל אזור המדידה, והשאר במקומות אחרים בכדור הארץ. הידע האסטרונומי הועיל לשבטי המאיה רבות בקביעת זמנים לחקלאות, לפולחן ולמלחמה.
על פי המאיה, היקום היה מחולק לשלושה חלקים: קשת השמיים המלאה בכוכבים, העולם האמצעי והסלעי של האדמה, והעולם התחתון. היקום עצמו, כך האמינו המאיה, היה עץ ענק המתרומם לשמיים. העולם, גני העדן והעולם התחתון היו גוש אחיד בשם "קסיבאלבה". עץ הסייבה מסמל את העולם, והוא עובר בין כל אזורי היקום.
בני המאיה השאירו אחריהם קודים שמוצגים כצורות גאומטריות. הקודים נמצאים בלוחות הזמן שלהם, שביניהם "לוח הצולקין", האמור להציג תוכניתם של האלים לגבי העתיד. לוח הצולקין מורכב מעשרים גלופות ו-13 טונים. הגלופות מייצגות חוכמה ואת חודשי השנה, בלוח של 260 יום. הטונים מייצגים את מספר הימים בחודש.
לשבטי המאיה היו מספר נבואות. על פי המאיה, העולם הנוכחי, עם סוג האנשים שנמצא בו כיום, נברא ב-13 באוגוסט 3114 לפני הספירה והיה לעולם הרביעי שנברא על פי מיתולוגיית המאיה. לוח המאיה מסתיים ב-21 בדצמבר 2012, והדעות נחלקו לגבי משמעות הדבר: האם בני המאיה האמינו שעולם חדש ייווצר בתאריך זה או האם זהו סוף העולם (ראו עוד בערך תופעת 2012). עובדה זו שהתפרסמה במדיה גרמה לרבים לבהלה גדולה לקראת התקרבות התאריך, אך התאריך חלף ולא קרה דבר.
טיהור מים

מתקני טיהור מים על בסיס המינרל זאוליט נבנו לפני כ-2,000 שנים בעיר טיקאל. זאוליט משמש בקנה מידה רחב לטיהור מים כיום, ובמשך שנים סברו שמדובר בתגלית של המאה ה־20. זאוליט מנטרל רעלים, משמיד מיקרואורגניזמים ומרכך מים קשים.
רפואת המאיה

השיטה הרפואית שהייתה בשימוש שבטי המאיה, ורבים משתמשים בה גם היום, היא שמאניזם. על פי השמאניזם, כל מחלה היא תוצאה של פעולה רעה. לכן, בשיטת הריפוי מנסה הרופא להשיב לחולה את נשמתו. בשלב הראשון הוא השתמש בצמחים, ולאחר מכן על פי המאיה הוא יוצא לעולמות אחרים ולעיתים אף נלחם שם, ולוקח מהם את רסיסי הנשמה של החולה ומחזיר אותם לחולה. במהלך כל שלבי הריפוי שר השמאן.
בין מאות הצמחים שהיו בשימוש ברפואת המאיה: פלפלים, אבוקדו, דבש, וקקאו. בני המאיה מצאו מספר מאפיינים רפואיים חשובים בקקאו, כגון מניעת עלייה במשקל, עירור מערכת העצבים ושיפור מערכת העיכול.
ראו גם

רשימת אתרים ארכאולוגיים של המאיה
מוזיאון פופול ואישל
שפות המאיה
לקריאה נוספת

Albertina Saravia E, Popol Vuh - Ancient stories of the Quiche indians of Guatemala. 1991.
Mary Ellen Miller, Maya Art and Architecture. Thames & Hudson 1999.
הערות שוליים

↑  גודלה של אוכלוסיית המאיה בשיאה נמצא במחלוקת בין ארכאולוגים. ככל הנראה גודל המינימום המוסכם הוא 5 מיליון איש (כך לפי ג'ארד דיימונד בספרו "התמוטטות", פרק 5)".
↑  נחום מגד, שבטי המאיה (מ-2000 לפנה"ס עד ימינו), באתר מט"ח
↑  אורן הוברמן, מה התירס רוצה, באתר כלכליסט, 17 בנובמבר 2011
↑  שם
↑   ניו יורק טיימס, מחקר גנטי חושף את זהות קורבנות האדם של המאיה, באתר הארץ, 16 ביוני 2024
↑  Rodrigo Barquera et al. Ancient genomes reveal insights into ritual life at Chichén Itzá, Nature, June 12' 2024
↑  Zeolite water purification at Tikal, an ancient Maya city in Guatemala, Scientific Reports volume 10, Article number: 18021 (2020)
| --- | --- |
בקרת זהויות :  GND: 4038108-0  NDL: 00567539 
פירמידת אל קסטיליו בצ'יצ'ן איצה

דמות אל התירס. תירס היה המזון העיקרי של בני המאיה
מסורת בני המאיה השתמרה בעבודות יד כמו אריגה ופיסול. בתמונה נשים בעיר גואטמלה אורגות בסגנון ובציוד מסורתי
מקדש של בני המאיה בעיר העתיקה פלנקה שבמדינת צ'יאפס במקסיקו
נפח

ערך זה עוסק בתכונה גאומטרית. אם התכוונתם למשמעות אחרת, ראו .
כלי למדידת נפח
הדמיה של אטום הליום וסדרי הגודל. הכתם האפור הוא ענן ההסתברות להימצאות האלקטרונים, ובמרכז בסגול גרעין האטום. רוב הנפח שאנו חשים הוא למעשה ריק.
נפח הוא תכונת מדידה של עצם, המאופיינת בהשתרעותו על פני יותר משני ממדים. מידת הנפח של עצם היא כמות המקום התפוסה על ידיו במרחב תלת-ממדי. בשפת הדיבור, כאשר מתייחסים לנפח של כלי קיבול (כמו בקבוק, דלי, משורה), מתכוונים לקיבולת שלו ולא לנפח שתופס הכלי עצמו. ביחידות מערכת היחידות הבין-לאומית הפיזיקליות, הנפח נמדד במטרים מעוקבים.
הנפח של קובייה בעלת אורך צלע  L הוא  L^{3}. את הנפח של גופים מסובכים יותר אפשר לחשב באמצעות "שיטת המיצוי" שהמציא ארכימדס, שעל-פיה מחלקים את הגוף למרכיבים אינפיניטסימליים שנפחם ידוע, ומחברים את הנפחים. מנקודת מבט מודרנית, זוהי אינטגרציה נפחית על הגוף.
ניתן למדוד נפח של נוזל באמצעות משורה. כמו כן, ניתן למדוד נפח של גוף מוצק באמצעות משורה על ידי מילוי המשורה בנוזל, מדידת הנפח, הכנסת הגוף המוצק והפחתת נפח הנוזל כפי שנמדד לפני הכנסת הגוף המוצק מהנפח הכולל של הגוף המוצק והנוזל יחד, מדידת נפח בדרך זו אפשרית בתנאי שהגוף המוצק אינו סופג לתוכו מהנוזל.
תורת המידה המתמטית מכלילה את מושג הנפח התלת-ממדי (ואת מושג השטח הדו-ממדי) לאופנים כלליים יותר של שיוך "מידה" למקומות או עצמים במרחב. על-פי גישה זו, הנפח של גוף חד-ממדי, כגון קו, או גוף דו-ממדי, כגון ריבוע, הוא אפס. את תורת המידה מגביל הפרדוקס של בנך-טרסקי, המראה שאי אפשר להגדיר באופן עקבי את הנפח של כל הגופים המרחביים.
רוב נפחו של היקום הוא ריק, וכך גם לגבי העצמים אותם אנו חשים כבעלי נפח, הם למעשה ריקים ביותר מ-13 סדרי גודל מהנפח הכולל. הסיבה לכך היא שכל אטום מורכב מאלקטרונים וגרעין האטום, התופסים נפח מזערי מכלל הנפח המוגדר באורביטלי האטום.
נוסחאות נפח של גופים נפוצים

| גוף | נוסחת הנפח | משתנים |
| --- | --- | --- |
| קובייה |  V=a^{3} |  |
| תיבה |  V=abc |  |
| מנסרה ( B הוא שטח הבסיס) |  V=Bh |  |
| פירמידה ( B הוא שטח הבסיס) |  V={\frac {1}{3}}Bh |  |
| מקבילון |  V=abc{\sqrt {K}}  {\begin{aligned}K=1&+2\cos(\alpha )\cos(\beta )\cos(\gamma )\\&-\cos ^{2}(\alpha )-\cos ^{2}(\beta )-\cos ^{2}(\gamma )\end{aligned}} |  |
| ארבעון משוכלל |  V={{\sqrt {2}} \over 12}a^{3} |  |
| כדור |  V={\frac {4}{3}}\pi r^{3} |  |
| אליפסואיד |  V={\frac {4}{3}}\pi abc |  |
| גליל |  V=\pi r^{2}h |  |
| חרוט |  V={\frac {1}{3}}\pi r^{2}h |  |
| טורוס |  V=2\pi ^{2}Rr^{2} |  |
| גוף סיבוב |  V=\pi \cdot \int _{a}^{b}f(x)^{2}\mathrm {d} x |  |
יחידות מידה לנפח

בשימוש יומיומי נהוג להשתמש ביחידות המידה הבאות למדידת נפח:
ליטר
מיליליטר (מ"ל) - אלפית הליטר
מטר מעוקב (מ"ק)
סמ"ק - מיליונית המ"ק
בהקשר מאגרי גז טבעי :מיליארד מטרים מעוקבים (BCM)
גלון
רגל מעוקבת
(בהקשר של מאגרי גז טבעי): מיליארד רגל מעוקבת (BCF)
(בהקשר של מאגרי גז טבעי): טריליון רגל מעוקבת (TCF).
ראו גם

אורך
שטח
פונקציית מידה
יעקוביאן
אנליזה וקטורית
הערות שוליים

↑  Donavyn Coffey, Why is space a vacuum, באתר livescience.com, ‏19 בספטמבר 2020 (באנגלית)
↑  עבור האטום מימן הקטן ביותר
↑  Questions and Answers - How much of an atom is empty space?, באתר education.jlab.org
| --- | --- |
בקרת זהויות :  NLI: 987007546191305171  GND: 4136953-1  LCCN: sh85144330
מחשבון

מחשבון (פשוט)
מחשבון מדעי
מחשבון פיננסי מדגם HP-10B
מחשבון גרפי מדגם TI-84 Plus. מחשבון זה מסוגל לשרטט גרף של פונקציה.
מחשבון (ידוע גם בשם מחשב כיס) הוא מכשיר אלקטרוני שנועד לביצוע חישובים. קדמו למחשבון מכונת החישוב, שהיא מכשיר מכני לביצוע חישובים, סרגל חישוב ששימש בעיקר אנשי מדע ומהנדסים, בעיקר לפעולות כפל וחילוק והחשבונייה, ששימשה במשך אלפי שנים כשיטה לביצוע ארבע פעולות החשבון. המחשבון משמש לפתרון בעיות חישוביות פשוטות שאינן מצריכות שימוש במחשב. תלמידים וסטודנטים משתמשים במחשבונים לצורך לימודיהם, ומותר להכניסם לבחינות הבגרות.
מחשבון מדעי

הבחנה נוספת בין סוגי מחשבונים היא ההבחנה בין מחשבון מדעי למחשבון רגיל. מחשבון רגיל מסוגל לבצע את ארבע פעולות החשבון, ולעיתים פעולות פשוטות נוספות, כגון חישוב באחוזים והוצאת שורש ריבועי. מחשבון מדעי מסוגל לבצע גם פונקציות טריגונומטריות, חזקה, לוגריתם ועוד. סוג נוסף הוא מחשבון פיננסי, שכולל פונקציות לחישובים פיננסיים: חישובי ריבית, היוון וכדומה; ועוד סוג הוא מחשבון גרפי, אשר היכולת הראשית שלו בין שלל יכולותיו היא לשרטט את גרף הפונקציה.
מחשבונים מודרניים

מערכות הפעלה רבות כוללות תוכנת מחשבון, המחקה את פעולתו של מחשבון רגיל או מדעי.
כיום, מחשבונים משולבים בטלפונים סלולריים או בעזרי PDA. ישנם שעוני יד שכוללים בתוכם מחשבון.
תצוגה של מספרים גדולים, כתיב מדעי וכתיב הנדסי

גודל התצוגה ברוב המחשבונים מוגבל מאוד, והצגת מספרים גדולים מספיק או קטנים מספיק בערכם המוחלט לא אפשרית בצורה פשוטה: במחשב בן 8 ספרות, המספר הגדול ביותר שניתן להצגה בצורה פשוטה הוא מאה מיליון פחות 1, משום שלהצגת 100 מיליון נחוצות 9 ספרות. בדומה, בהצגת מספרים קטנים בערכם המוחלט, מפסידים דיוק, ומתחת גודל מסוים מוצג 0. כדי להתגבר על המגבלה הזו, משתמשים בצורת הרישום המדעית – כתיב חזקות. כיוון שלרוב התצוגה היא חד־ממדית (שורה אחת), ולא ניתן לשלב כתיב עילי (superscript) של מעריך החזקה ( b בביטוי  a^{b}), משתמשים (בדרך כלל) באות האנגלית הגדולה E (אין להתבלבל עם הקבוע המתמטי e או עם פונקציית האקספוננט  e^{x} !), להפרדת המספר לשני חלקים – החלק שנמצא אחרי ה־E והחלק שנמצא לפני ה־E. כדי לקבל את המספר המיוצג בצורת כתיבה זו, יש לכפול את המספר שנמצא לפני ה־E במספר שנמצא אחרי ה־E ומייצג את מעריך החזקה שבסיסה 10. באופן כללי, המספר  xEy מייצג את המספר  x\cdot 10^{y}.
מחשבונים מדעיים רבים תומכים בשני סוגים של תצוגה מדעית – כתיב מדעי וכתיב הנדסי: בכתיב מדעי, החלק השלם של המנטיסה הוא בן ספרה אחת, בין 1 ל־9 (לעולם לא 0), ובכתיב הנדסי, החלק השלם של המנטיסה הוא בין 1 ל־999, והאקספוננט מתחלק ב־3. הסיבה היא שנהוג להשתמש במידות ומשקולות שהן כפולות של 1000 אחת של השנייה: במדידת זמנים נהוג להשתמש בננושנייה, מיקרושנייה, מילישנייה ושניות, במדידת מרחקים משתמשים במיקרון, מילימטר, מטר וקילומטר, במדידת משקל במיקרוגרם, מיליגרם, גרם, קילוגרם וטון, וכן הלאה. בהנדסה לא מקובל להשתמש ביחידות הביניים, כמו סנטימטר ודצימטר. במדעים, נהוג להשתמש ביחידה אחת לכל גודל – פעמים רבות במערכת היחידות הבין-לאומית. מחשבונים מדעיים בדרך כלל מאפשרים למשתמש לבחור בין הצגת תוצאות החישוב בכתיב מדעי וכתיב הנדסי.
מודים (אופני פעולה), מקשים רב־שימושיים

מחשבונים מדעיים בדרך כלל מאפשרים למשתמש לבחור בין אופני פעולה שונים, במספר צורות. להלן המודים הנפוצים, ויש מחשבונים שתומכים במודי פעולה נוספים:
רישום זוויות: באופן מסורתי, המעגל מחולק ל־360 מעלות (מסומן 360°). לעומת זאת, בשיטה המדעית, החלוקה המקובלת היא לרדיאנים. שיטה שלישית, מקובלת פחות משתי הראשונות היא חלוקת המעגל ל־400 גראדים (מקורה של שיטה זו במהפכה הצרפתית, יחד עם המטר והקילוגרם, שנקלטו בהצלחה). מחשבונים מדעיים בדרך כלל מאפשרים למשתמש לבחור באיזו שיטה להציג זוויות (מחשבונים רבים תומכים במעלות ורדיאנים בלבד). בחירה זו חשובה לפונקציות הטריגונומטריות.
כתיב מדעי מול כתיב הנדסי – כפי שמתואר בסעיף הקודם
בסיס ספירה – כל המחשבונים המסחריים תומכים בכתיב עשרוני, ויש מחשבונים שתומכים בבסיסי ספירה נוספים – בדרך כלל בסיס בינארי, בסיס אוקטלי (בסיס 8), ובסיס הקסדצימלי.
בדרך כלל מודי הפעולה מופיעים בתצוגה, מעל או מתחת לספרות של התוצאה, כשלכל מוד מקש או מקשים שמעבירים את המחשבון ממוד אחד לשני: למשל, במחשבון שתומך במעלות, רדיאנים או גראדים, יהיה כפתור אחד, כך שלחיצה עליו מעבירה את המחשבון ממעלות לרדיאנים, לחיצה נוספת תעביר את המחשבון לגראד, ולחיצה שלישית תחזיר אותו למעלות. במחשבונים שתומכים בבסיסי ספירה שונים, יש בדרך כלל מקש נפרד לכל בסיס ספירה, כך שלחיצה עליו מעבירה את המחשבון לבסיס ספירה זה, עד שהמשתמש בוחר בבסיס ספירה אחר.
מחשבון כיס מוגבל בגודלו, וכדי שיהיה נוח להפעלה, מספר המקשים מוגבל גם הוא. כדי לתמוך ביותר פונקציות, רוב המחשבים מצוידים במקש אחד או יותר, שבדרך כלל אם כי לא תמיד, מסומנים Shift או 2nd. לחיצה על מקשים אלו משנה את תפקיד המקשים האחרים, ובאופן כזה, מחשבון עם 40 מקשים יכול לתמוך ביותר מאשר 22 פונקציות (11 מקשים מוקדשים לספרות ולנקודה עשרונית, חמישה לפעולות החשבון ולמקש =, ועוד שני מקשים לניקוי). לדוגמה, במחשבון HP-65, יש שלושה מקשים כאלו: f, f-1, ו־g. באופן זה, המקש של הספרה 4 משמש גם לחישוב מספר הופכי, פונקציית סינוס ופונקציית Arcsin, כשלוחצים על המקש המתאים לפני לחיצה על 4.
ראו גם

מחשבון גרפי
ארבע פעולות החשבון
מכונת חישוב
דיסקלקוליה
הערות שוליים

↑  NCR 18-16 / Busicom Junior, www.vintagecalculators.com
↑  Bonnier Corporation, Popular Science, Bonnier Corporation, June 1971. (באנגלית)
↑  "מחשבון הכיס" הראשון, שלא היה אלקטרוני, היה כנראה מכונת החישוב המכנית קורטה.
↑  Busicom LE-100A handy, www.vintagecalculators.com
↑  IEEE News Releases, www.ieee.org (באנגלית)
↑  מכונות חישוב אלקטרוניות עם כושר תכנות היו כבר מאמצע שנות ה-60, למשל של חברות Wang, וחברת HP עצמה. מכונות אלו בדרך כלל לא הכילו את הפונקציות המדעיות.
↑  מערכת כתב העת, New Products, Computer 5, November 1972, עמ' 59–63 doi: 10.1109/C-M.1972.216999
↑  Radio Shack Original Prices, www.vintagecalculators.com
| --- | --- |
בקרת זהויות :  NLI: 987007293767405171  BnF: cb119323808 (data)  GND: 4059093-8  LCCN: sh85018798  NKC: ph508944 
תצוגת מחשבון, המציגה את מספר אבוגדרו בכתיבת E מדעית
מוליכות חום

מוליכות חום (באנגלית: Thermal conductivity) היא תכונה של חומר להעביר חום, כאשר מעבר החום הוא מעבר האנרגיה התרמית בחומר, מאנרגיה גבוהה לאנרגיה נמוכה.
האנרגיה התרמית של חומר מסוים גדלה עם הטמפרטורה. באופן מדויק יותר, לאטום בחומר בעל טמפרטורה גבוהה יותר תהיה אנרגיה קינטית גבוהה יותר מאשר לאטום בחומר בעל טמפרטורה נמוכה יותר.
שני המנגנונים העיקריים הנוספים להעברת אנרגיית החום הם קרינה והסעה.
הגדרה

הולכת חום הוא תהליך שבו אנרגיה תרמית עוברת דרך מגע ישיר בין חומרים שונים או בתווך של החומר עצמו עקב הפרשי טמפרטורה (הגדרה זו תקפה לכל מצב הצבירה).
חימום חפץ בקצה אחד ייצור מפל טמפרטורות מהקצה החם אל קצהו הקר של החפץ כאשר מוליכות החום של החומר משפיעה על השיעור המדויק של מפל הטמפרטורות. ככל שתגדל מוליכות החום כך יקטן מפל הטמפרטורות הנדרש להזרמת כמות החום מנקודת הטמפרטורה הגבוהה אל נקודת הטמפרטורה הנמוכה.
לדוגמה, סיר המתחמם על להבה מוליך את אנרגיית החום מתחתית הסיר אל הסיר כולו, שמתחמם עם הזמן. הטמפרטורה שלו תלויה במקדם הולכת החום שמשתנה מחומר לחומר.
תהליך הולכת החום

המבנה האטומי של המתכות הופך אותן מוליכות חום טובות. לכל אטום ישנה ליבה יציבה של אלקטרונים המקיפים את גרעין האטום. האלקטרונים החיצוניים ביותר חופשיים יותר מן האלקטרונים הפנימיים של האטום, ולכן הם יכולים לנוע במהירות רבה יותר בין כלל האטומים של אותה מתכת. כאשר מחממים את המתכת - האלקטרונים החופשיים נעים מהר יותר ומתנגשים באטומים אחרים בתדירות ובעוצמה רבה, וכך מועברת אנרגיית החום לכל חלקי המתכת. בדרך זו מתבצעת גם מוליכות החשמל וגם מוליכות החום, ולכן המתכות נחשבות מוליכות טובות - הן של חשמל והן של חום.
לעומת זאת, במוצקים אחרים שהם מוליכי חום רעים, האלקטרונים קשורים לאטומים שלהם ואינם יכולים לנוע בחומר כולו, וכך אנרגיית החום מתפשטת באטיות.
הנוסחה לחישוב מוליכות החום היא:
\kappa ={\frac {\Delta Q}{\Delta T}}\times {\frac {1}{A}}\times {\frac {x}{\Delta T}}
או בעברית: מוליכות חום שווה לקצב זרימת החום בשטח מסוים מכפלה וקטורית בהפרש הטמפרטורות.
יחידת המידה התקנית של מוליכות החום היא ואט למטר קלווין  {\frac {W}{(m\cdot K)}}.
השוואה בין סוגי חומרים שונים

רוב המתכות הן מוליכות חום טובות. מוליכותן של המתכות גבוהה פי 1000 ממוליכותם של מוצקים אחרים כמו בד שעם ועץ, וגדולה פי 10,000 ממוליכותם של הגזים.
מוליכות החומר נקבעת, בין היתר, על ידי כמות האוויר הנמצאת בתוך החומר. ככל שהאוויר בתוכו רב יותר, כך יהיה מוליך רע יותר (כלומר, מבודד טוב יותר). חומר יהיה מוליך טוב ככל שכמות האוויר בתוכו פחותה. האוויר עצמו הוא מוליך גרוע ולכן החומרים הנקבוביים והשעירים גם הם מוליכים גרועים, בגלל האוויר הרב הכלוא בהם ומונע מן החום להתפשט בחומר. מתכת מפוררת תוליך פחות טוב עקב האוויר שנמצא לצד המתכת. האל מתכות מוליכות חום גרועות או מבודדות. שעם, זכוכית, אזבסט, עץ, צמר, פוליאותירן מוקצף, נוצות, צמר סלעים, וקש הם מוליכי חום גרועים ולכן משמשים כחומרי בידוד. נוזלים וגזים הם בדרך כלל מוליכי חום גרועים (יוצא דופן הוא גז המימן).
תכונות הולכת החום של מבודדים נמדדת על פי סולם ערכי U הנעים מ-0 ל-5. ככל שערך ה־U (אנ') נמוך יותר, כך המבודד טוב יותר.
טבלת מוליכות חום ביחס ליהלום:
| --- | --- |
חומר: מוליכות חום
יהלום: 1000
כסף: 429
נחושת: 390
זהב: 317
אלומיניום: 220
ברזל: 80
קרח: 2
זכוכית: 1.1
עץ: 0.04 - 0.4
אוויר: 0.025
שימוש

גוף הרדיאטור, המגהץ, קולט שמש והסיר מיוצרים ממתכות המוליכות חום ביעילות משום שנועדו להוליך חום. מנגד, חומרים בעלי מוליכות חום נמוכה משמשים כמבודדים, למשל ידיות האחיזה של סירים מיוצרות מחומרים מבודדים כדי שידי המשתמש לא ייכוו מהחום.
קיימים תקנים בעולם לבידוד קירות חיצוניים במבנים. בשוודיה התקן דורש שערך ה־U (אנ') המרבי לקירות חיצוניים יעמוד על 0.3, ואילו בארצות הברית התקן עומד על 0.6.
אוויר הוא מבודד חום מעולה ולכן יש לו שימושים שונים בתור מבודד, בין היתר, בבנייה ובביגוד. שכבת אוויר הנלכדת בין שני לוחות זכוכית מסייעת להקטנת כמות החום הנפלטת דרך החלונות. שימוש נוסף בבנייה הוא הכנסת חומר מבודד (כגון פוליאוריתן מוקצף) בין שתי דפנות בקיר פנימי של בניין, במטרה למנוע אובדן חום.
לקריאה נוספת

אנציקלופדיה מדעית - הפיזיקה היום - ד"ר יכין אונא. הוצאת כתר ירושלים.
תצפית למדע - אנרגיה. הוצאת מט"ח.
יסודות הפיזיקה - פרקים בתורת החום חלק א . ד"ר מאיר שפירא.
אנציקלופדיה מדעית - הכימיה היום - פרופ' רפאל ויעל איקו הוצאת כתר.
אנציקלופדיה כללית כרטא.
גודל פיזיקלי

.
גודל פיזיקלי הוא כינוי לתכונה הניתנת למדידה של עצם מסוים. זמן, אורך, מהירות וכדומה הם גדלים פיזיקליים. לכל גודל פיזיקלי יש יחידת מידה. לדוגמה, זמן ניתן לחשב ביחידות מידה של שניות, דקות, שעות, יום, לילה, יממות, שבועות, חודשים, שנים, עשורים, מאות, מילניומים וכיוצא בכך. למעשה, גודל פיזיקלי הוא מה שנותן למספר את המשמעות שלו. למשל, "הדרך ארכה ארבעים" הוא משפט חסר משמעות. עם זאת יש משמעות למשפט "הדרך ארכה 40 דקות" ומשמעות שונה למשפט "הדרך ארכה ארבעים ק"מ".
לגודל שיחשב כגודל פיזיקלי, חייבים להיות כל שלושת המאפיינים הבאים:
הגדרה ספציפית
ביטוי כמותי (מדידה או חישוב)
יחידת מידה מוסכמת
גודל פיזיקלי בסיסי

במערכת SI ישנם שבעה גדלים פיזיקליים בסיסיים, שנמדדים באחת משבע היחידות הבסיסיות (בסוגריים): מרחק (מטר), מסה (קילוגרם), זמן (שנייה), זרם חשמלי (אמפר), טמפרטורה (קלווין), כמות חומר (מול) ועוצמת הארה (קנדלה).
ישנם גדלים פיזיקליים רבים, שאינם בסיסיים: שטח, תאוצה, קיבול ועוד, גדלים אלה נגזרים מהגדלים הבסיסיים. כך למשל מדידת שטחים היא הכפלת אורך באורך ולכן אינה בסיסית. בהתאם, יחידות המידה למדידת שטחים אינן יחידות בסיסיות והן נגזרות מיחידות המידה של אורך.
בתורת הקוונטים

בתורת הקוונטים כל גודל פיזיקלי מדיד מתואר על ידי אופרטור הרמיטי. הערכים שניתן לקבל במדידה הם הערכים העצמיים של האופרטור.
ראו גם

רשימת יחידות מידה
מעלות רנקין

מעלת רנקין היא יחידת מידה לטמפרטורה המשתמשת בסולם רנקין (Rankine). היא קרויה על שמו של המהנדס והפיזיקאי הסקוטי ויליאם ג'ון מקורן רנקין אשר הציע אותה בשנת 1859. יחידת מידה זו אינה נפוצה ביום יום.
המעלה מסומנת ב־R° (או ב־Ra° אם יש צורך להבחין אותה מסולמות ראומיר (Réaumur) ורמר (Rømer). בדומה לקלווין (המסומן: K), האפס בסולם רנקין הוא האפס המוחלט, אולם מעלת רנקין אחת שקולה למעלת פרנהייט אחת ולא למעלת צלזיוס אחת כפי שמתקיים בסולם קלווין. טמפרטורה של F°‏ 459.67- שווה ל־R°‏ 0.
אם כן, המרה ממעלות צלזיוס למעלות רנקין תתבצע לפי:
T[°R]= 1.8×T[°C] + 491.67
מספר תחומים הנדסיים בארצות הברית העוסקים בטמפרטורה משתמשים בסולם רנקין. עם זאת ברחבי העולם המדעי, שבו נהוג להשתמש במערכת היחידות הבין-לאומית (יחידות SI), טמפרטורה תרמודינמית נמדדת בקלווין.
בטבלה הבאה מוצגים קשרים של מספר סולמות טמפרטורה בולטים עם סולם רנקין.
|  | קלווין | צלזיוס | פרנהייט | רנקין |
| --- | --- | --- | --- | --- |
| האפס המוחלט (לפי הגדרתו) | K‏ 0 | C°‏ 273.15− | F°‏ 459.67− | R°‏ 0 |
| נקודת הקיפאון של מים | K‏ 273.15 | C°‏ 0 | F°‏ 32 | R°‏ 491.67 |
| הנקודה המשולשת של מים (לפי הגדרתה) | K‏ 273.16 | C°‏ 0.01 | F°‏ 32.018 | R°‏ 491.688 |
| נקודת הרתיחה של מים | K‏ 373.1339 | C°‏ 99.9839 | F°‏ 211.9710 | R°‏ 671.641 |
ראו גם

יחידות מידה לטמפרטורה
יחידות מידה על שם אישים
הספק חשמלי

הספק חשמלי של מעגל חשמלי הוא כמות האנרגיה החשמלית ליחידת זמן הנכנסת אליו ומומרת בו לצורות אחרות של אנרגיה. מכשירי חשמל יכולים לאגור אנרגיה חשמלית או להמיר אותה לצורות אחרות של אנרגיה: חום, אור או קרינה אלקטרומגנטית אחרת, ותנועה. ההספק שצורך מכשיר חשמלי הוא הקצב שבו המכשיר ממיר אנרגיה, וההספק של מעגל חשמלי הוא הקצב בו זורמת האנרגיה הכוללת לתוך המעגל. ההספק החשמלי הוא מקרה פרטי של ההספק הפיזיקלי, וגם הוא מסומן באות P ונמדד במערכת היחידות הבין-לאומית בוואט.
זרם ישר

במעגלי זרם ישר, בהם הזרם החשמלי והמתח החשמלי אינם משתנים בזמן, ההספק החשמלי גם הוא קבוע בזמן. ההספק מוגדר כקצב צריכת האנרגיה החשמלית בזמן:
או במקרה של זרם קבוע:
כאשר  E היא האנרגיה החשמלית שנצרכה על ידי המעגל בפרק זמן  t. האנרגיה החשמלית של יחידת מטען מוגדרת כמכפלת המתח במטען החשמלי:
מאחר שהזרם החשמלי מוגדר כקצב העברת המטען החשמלי בזמן, ההספק החשמלי הוא:
כאשר  \,V הוא המתח החשמלי בין הדקי המעגל ו- \,I הוא הזרם החשמלי הכולל העובר דרכו.
בהנחה שהמעגל מקיים את חוק אוהם, ניתן לרשום את ההספק, כתלות בהתנגדות השקולה של המעגל ובזרם:
או במתח:
זרם חילופין

במעגלי זרם חילופין, המתח והזרם משתנים מרגע לרגע באופן מחזורי, בדרך כלל בקצב מהיר מאוד. ההספק הרגעי מוגדר כנגזרת האנרגיה החשמלית בזמן:
אולם לרוב אין צורך בחישוב ההספק הרגעי אלא רק בהספק הממוצע. ניתן לרשום את ההספק הממוצע כתלות בריבוע שורש ממוצע הריבועים של הזרם:
כלומר ממוצע ה-RMS של הזרם הוא גודל הזרם הקבוע שהיה גורם לאותה צריכת הספק ממוצעת על ידי המעגל. ניתן גם לרשום את ההספק הממוצע כתלות במתח ה-RMS:  P_{\mathrm {avg} }={(V_{\mathrm {RMS} })^{2} \over R}.
מתח החילופין הנפוץ ביותר הוא סינוסי:  V=V_{0}\sin(2\pi ft)\,, ועבורו
 P_{\mathrm {avg} }={V_{0}^{2} \over 2R}={I_{0}^{2}R \over 2}\,\!.
הספק זה אינו תלוי בתדירות המקור f.